নাৰায়ণ ডেকা, টংলা ওদালগুৰি জিলাৰ ডিমাকুছি থানাৰ অন্তৰ্গত টেংকীবস্তিত কালি নিশা প্ৰায় ৮ মান বজাত নিজ গৃহৰ পৰা চাহ বাগিছাৰ কৰ্মস্থানলৈ গৈ থকা সময়তে ফুলেন্দ্ৰ কুজুৰ নামৰ ২৬ বছৰীয়া যুৱকজনক বাদলাপাৰা আৰু টেংকীবস্তীৰ মাজত পথৰ দাঁতিত বন্যহস্তীয়ে গছকি নিহত কৰে ৷ আনহাতে পানেৰী থানাৰ অন্তৰ্গত চুটিয়াপাৰাত কালি নিশাই এটা বনৰীয়া হাতীৰ অস্বাভাৱিকভাৱে মৃত্যু ঘটে ৷ ওদালগুৰি জিলাৰ ভাৰত-ভূটান সীমান্তৰ বৰনদী অভয়াৰণ্য আৰু নোনাই-খালিংদুৱাৰ সংৰক্ষি বনাঞ্চলৰ পৰা খাদ্যৰ সন্ধানত ওলাই অহা বনৰীয়া হাতীয়ে বৃহত্তৰ ডিমাকুছি অঞ্চলৰ ৰজাগড়, নালাপাৰা, বাদলাপাৰা, ধৰমজুলি, টেংকীবস্তী, আঠাৰিঘাট, বগৰীতল, সোণাজুলিকে ধৰি বিভিন্ন অঞ্চলত ঘৰ-দুৱাৰ, বাৰী-বস্তি ভাঙি উপদ্ৰৱ চলাই আহিছে।
ডিমাকুছিত বন্যহস্তীৰ আক্ৰমণত এজনৰ মৃত্যু, পানেৰীত বনৰীয়া হাতীৰ মৃত্যু